Sotsiaalkaitseministri 04.08.2023 määrus nr 44

„Kogukonna juhitud kohaliku arengu toetuse

Andmise tingimused ja kord“ Lisa 2

**KINNITATUD**

MTÜ Partnerid juhatuse poolt

26. veebruar 2024.a.

**MEETMELEHT**

**STRATEEGILINE SIHT 5: SOTSIAALNE HEAOLU**

**Meede 5.1 Sotsiaalne toimetulek**

**Rakendamise vajaduse lühikirjeldus:**

MTÜ Partnerid tegevuspiirkond on Eesti keskmisest oluliselt hõredama asustustihedusega: kõik vallad jäävad alla Eesti valdade keskmisele asustustihedusele (30,6 elanikku km² kohta 2022. a; Statistikaamet). Tegevuspiirkonna keskmine asustustihedus on 13,1 elanikku km2 kohta, suurem on rahvastiku tihedus Rakvere vallas ja Viru-Nigula vallas, hõredamalt on asustatud Haljala vald ning Vinni vald. Madala asustustiheduse tõttu ei tasu teenused ära, seetõttu tuleb elanikel teenuste tarbimiseks sageli läbida suuri vahemaid. Tegevuspiirkonna omavalitsusi iseloomustab Eesti keskmisega võrreldes madalam sündimus, suurem pensionieas olevate inimeste osakaal ning sellest tulenev kõrgem ülalpeetavate määr. See tingib suurema surve töötavatele inimestele, et tagada teiste elanikkonna gruppide (lapsed, pensionärid, erivajadusega inimesed) heaolu ja sotsiaalsed kulud.

Seoses rahvastiku vananemisega kaasneva hoolduskoormuse ning kõrvalise abi vajaduse kasvu arvesse võttes, suureneb nõudlus toetatavate teenuste ja kvaliteetse hooldusvõimaluse järele. Eakate ning puudega ja psüühiliste erivajadustega inimeste heaolu, toimetuleku ning sotsiaalse kaasatuse suurendamiseks on vaja tagada neile võrdsed võimalused eneseteostuseks ja ühiskonnaelus osalemiseks.

**Eesmärk:**

Strateegiliseks eesmärgiks on hooliv ja tervist hoidev kogukond.

Meetme eesmärk: Enesega toimetulev kodanik ja kogukond, vanusegruppide sidusus ning ühtlane elukvaliteet.

Antud meetme raames toetatavad tegevused panustavad järgmistesse eesmärkidesse:

* pikaajalise hoolduse teenuste kättesaadavuse ja kvaliteedi parandamine ning hoolduskoormuse leevendamine;
* inimväärikuse tagamine ning sotsiaalse kaasatuse suurendamine.

**Toetatavad tegevused:**

Toetatakse tegevusi, mis on vajalikud eelpool toodud kahe eesmärgi elluviimiseks ning kokku lepitud tulemuste saavutamiseks. Koostöötegevuse korral võib toetatava tegevuse asukoht jääda väljapoole Eestit, piirdudes Euroopa Liidu ja Euroopa Majanduspiirkonnaga. Ei toetata tegevusi, mida juba tegevuspiirkonnas ellu viiakse, välja arvatud juhul, kui tegevused loovad juba olemasolevatele teenustele lisandväärtust. Nendeks võivad olla:

* Piirkonnale vajalikke tugigruppide loomine nt inimeselt-inimesele lahenduste loomine.
* Koolitused, seminarid, töötoad, üritused, kultuuriväljasõidud (teater, kontsert, kino vms), õppereisid, nõustamised erinevatel teemadel, sh sotsiaalsete oskuste parandamiseks. Näiteks digioskuste parandamine (interneti otsing, turvalisus, sotsiaalmeedia vms), mälutreeningud, erinevad kohtumised huvitavate/tuntud inimeste-ekspertidega, kriisiolukorras toimetulek jne
* Kogemusnõustamise, peretöötaja, vabatahtliku seltsilise ja teiste sihtgrupile suunatud teenuste arendamine, v.a teenused, mis sisalduvad KOV sotsiaaltöötaja tööülesannetes.
* Erigeneratsioonide omavaheline lõimumine ning läbi selle ühiskondliku aktiivsuse kasvatamine, nt ühised reisid vanad-noored koos, põlvkondadevaheliste suhetega seotud koolitused jne. Oodatud on projektid, mille fookuses on põlvkondade vahelise sideme loomine ning vanemaealiste meeste kaasamine
* Vaimse ja füüsilise tervise toetamine, sh erinevad sihtgrupid (noored, eakad jne)
* Ligipääsetavuse (transport) tagamine projekti tegevustele
* Ennetusprojektide (sotsiaalne kaasatus, vaimne tervis, toimetulek kriisiolukorras, koduvägivald jms) algatamine – varajane märkamine ja sekkumine.
* Terviseedenduslike tegevuste algatamine ja keskkonna loomine. Tervisepäevad; liikumisharjumused; kokkusaamised, mis on tervise teemadel jne
* Sihtgrupipõhised uuringud ja analüüsid.
* Hoolekande- ja tervishoiuteenuse integratsiooni toetavad tegevused.
* Teised meetme eesmärki toetavad tegevused.
* Eelnimetatud tegevusi toetavad väikeinvesteeringud, kui need on vältimatult vajalikud miniprojekti eesmärgi saavutamiseks. Abikõlbulikud ei ole maa, kinnisvara ja taristu ostmise kulud.

**Sihtrühm:**

● MTÜ Partnerid piirkonna inimesed alates vanusest 55+ – vanemaealiste kaasatuse ja aktiivsuse suurendamine

● MTÜ Partnerid piirkonna erivajadustega inimesed alates vanusest 16+

**Nõuded miniprojekti toetuse taotlejale ja miniprojekti toetuse saajale:**

● Meedet rakendatakse miniprojektidena

● Toetuse saajaks on MTÜ Partnerid

● Tegevusi saavad ellu viia MTÜ-d (sh kohalik tegevusrühm ise),sihtasutused, ettevõtjad ning kohalikud omavalitsused.

● Miniprojektis märgitud tegevused peavad olema suunatud MTÜ Partnerid tegevusrühma piirkonna lõppkasusaajale: Rakvere valla, Haljala valla (v.a. endise Vihula valla ala), Vinni valla (v.a. endise Rägavere valla ala) ja Viru-Nigula valla (v.a. endise Aseri valla ala) alalistele elanikele.

Kohalikud omavalitsused saavad ellu viia vaid neid täisealistele isikutele (16-aastased ja vanemad) suunatud tegevusi, mis loovad lisandväärtust Sotsiaalhoolekande seaduses (SHS) sätestatud kohustuslikele KOV teenustele, milleks on:

● koduteenus – täisealise abistamine kodustes toimingutes ja asjaajamises,

● väljaspool kodu osutatav üldhooldusteenus – täisealise abistamine ja hooldamine hoolekandeasutuses,

● tugiisikuteenus – täisealise inimese ja/või lapse motiveerimine, juhendamine ja iseseisva toimetuleku arendamine,

● täisealise isiku hooldus – puudega täisealise inimese abistamine õiguste ja kohustuste tagamisel,

● isikliku abistaja teenus – puudega täisealise inimese abistamine igapäevastes toimingutes.

Miniprojekti taotlusvooru võib üks taotleja esitada ühe projekti.

Taotleja esitab:

- MTÜ Partnerid juhatuse poolt kinnitatud vormil miniprojekti toetuseavalduse;

- hinnapakkumused;

- Vajadusel KOV-i kooskõlastuse, et projektiga planeeritavad tegevused ei ole kohaliku omavalitsuse ülesandeks.

- Minivooru projekti ellu viimisel teavitab taotleja MTÜ Partnerid hiljemalt 7 päeva enne tegevuse toimumist, saates täpse tegevuse aja, koha ja päevakava.

- ESF+ ning MTÜ Partnerid logode kasutamine on kohustuslik projekti tegevuste elluviimisel (trükistel; registreerimislehtedel; päevakavadel; üritusest teavitamisel kodulehtedel, ajalehes jne)

Minivooru projekt viiakse ellu kuni kahe aasta jooksul alates rahastamisotsusest ja projekti aruanne koos osalejate nimekirja(de), päevakava(dega), fotodega esitatakse tegevusrühmale hiljemalt 7 päeva jooksul pärast projekti tegevuste lõpetamist.

Täpsem taotlemise ja toetuse saamise kord minivoorus on sätestatud tegevusrühma juhatuse poolt

kinnitatud korras.

**Minitaotluste hindamiskriteeriumid:**

|  |  |  |  |  |
| --- | --- | --- | --- | --- |
| **Jrk nr** | **Hindamiskriteerium** | **Hinde-punktide skaala** | **Osakaal** | **Eelistused** |
| 1. | Projekti üldine mõju tegevuspiirkonnale, sh sotsiaalse toimetuleku ja elukvaliteedi paranemisele | 1-5 | 30% | 1. Projekt on suunatud piirkonna abivajavatele sotsiaalsetele gruppidele, kuna olulisemaks suunaks on sotsiaalse toimetuleku parandamine läbi teadmiste, oskuste, hoiakute suurendamise.  2. Projekt on terviseedenduslik, aitamaks kaasa elanike vaimse ja füüsilise tervise ning üldise turvalisuse parandamisele. |
| 2. | Projekti tulemuste jätkusuutlikkus | 1-5 | 20% |
| 3. | Projekti mõju võrdsete võimaluste edendamisele (sooline võrdõiguslikkus, võrdne kohtlemine, ligipääsetavus) | 1-5 | 20% |
| 4. | Projektist kasusaajate arv | 1-5 | 10% |
| 5. | Kulude põhjendatus | 1-5 | 10% |
| 6. | Projekti kuuluvus meetme eelistuste hulka | 1-5 | 10% |

**Miniprojektile makstava toetuse maksimaalne suurus ja määr**

● Maksimaalne toetuse suurus on kuni 8000 euri, kuid iga taotlusvooru eel avalikustatakse max toetuse summa.

● Toetuse määr on 100%.

**Miniprojektide näitajad ja sihtväärtused:**

|  |  |  |
| --- | --- | --- |
| **Näitaja** | **Eesmärk** | **Allikas** |
| **Tulemusnäitajad** | | |
| Tegevustesse kaasatud sihtgrupi esindajate arv | Vähemalt 1000 inimest projekti strateegiaperioodi jooksul | Projektitaotlused, projekti aruandlus |
| Uute/edasiarendatud sihtgrupile suunatud tegevusvõimaluste arv | Vähemalt 20 strateegiaperioodi jooksul | Projektitaotlused, projekti aruandlus |
| **Väljundnäitajad** | | |
| Elluviidud miniprojektide arv | 46 projekti strateegiaperioodi jooksul | Projektitaotlused |